Ńdɔ̄ hḿ Ńtondôbə a ngádzó ai Mósɛs nâ: “Salá bifas mə́kɔ́g bíbɛ̄ anə́ ébí bí ósú, ó bɛd ábə ma á ńkǒl á yōb, eyɔ̌ŋ te mǎyi dúgán til á mə̄kɔ́g bíbúg bí ngábə́ á mə́kɔ́g mə́ ósú yā ó ngāman bwé. 2Tɔbɔ́gɔ̄ á ngomozan kíkídígi, ó bɛd ai ǹdib kídí á ńkǒl Sínai, ó yāngá ma hálā á óbobon ńkǒl á yōb. 3Tə mod m̀fə́ a bɛ́d ai wa tə mod a yéne tɔ ǹyénán á ńkǒl tē ósə, tɔ miǹkunda bíyə́m, tɔ émí mīnén tɔ émí mītɔ́g, tə myákə á mə̄dîga á mgbág ǹkǒl.” 4Ńdɔ fɔ́ɔ́ Mósɛs a ngásal bifas mə́kɔ́g bíbɛ̄ anə́ ébí bí osú ńdɔ a ngákún kódō á sí kíkídígi, a bɛ́də́ á ńkǒl Sínai anə́ ḿból Ńtondôbə a ngábéndē nyé a bələ́ bifas mə̄kɔ́g bíbɛ̄ á mɔ́ móé. 5Ńdɔ̄ hḿ Ńtondôbə a ngásus á ńkūd étē a ńtə̄lə̄ wē bân nyé.